
Drepturile de autor asupra acestui material li se cuvin Sfinţilor Părinţi si nici măcar dansilor ci 
lui Dumnezeu , fiind insuflaţi in scrierile lor de Sfanţul Duh. 

De aceea puteţi sa distribuiţi si copiaţi acest material la liber, fara a pretinde bani in schimb sau a^ 
face profit de pe urma lui. Nimeni nu ar trebui sa pretindă sa aibe vreun drept de autor pe 
învăţaturile de Credinţa Ortodoxa. 

Facem apel pe aceasta cale, de a răspândi prin orice mijloace cuvântul de invatatura a lui 
Dumnezeu lăsat noua prin scrierile Sfinţilor Părinţi. 

" Ori de mâncaţi, ori de beţi, ori altceva de faceţi, toate spre slava lui Dumnezeu sa le faceţi 
(ICorinteni 10,31). " 

" Orice atiface, lucraţi din toata inima, ca pentru Domnul si nu ca pentru oameni, bine ştiind ca de ^iM 
la Domnul veţi primi răsplata moştenirii; căci Domnului Hristos slujiţi. (Coloseni 3,23-24) " 

"Aşa şi voi, când veţi face toate cele poruncite vouă, să ziceţi: Suntem slugi netrebnice, pentru că am 
făcut ceea ce eram datori să facem (Le. 17, 10). " 

"în dar aţi luat, în dar să daţi. Să nu aveţi nici aur, nici arginţi, nici bani în cingătorile voastre; v 
(Matei 10,8-9) 



Material publicat pe http: // www.tezaurul-ortodox.com 'jfri 

mpărăteasa mea prea bună şi nădejdea mea, Născătoare de Dumnezeu, primitoarea 
săracilor şi ajutătoarea străinilor, bucuria celor mâhniţi, acoperirea celor necăjiţi, vezi 
nevoia mea, vezi necazul meu; ajută-mă ca pe un neputincios, hrăneşte-mă ca pe un 
F străin. Necazul meu îl ştii; dezleagă-1 precum vrei, ca n-am alt ajutor afară de tine, nici altă 

folositoare grabnică, nici altă mângâietoare bună afară de tine, Maica lui Dumnezeu, ca să mă 
}_ păzeşti şi să mă acoperi în vecii vecilor. Amin. 



|| RUGMUN€ CM€ PR€A SFÂIWA NJ\SCfrPGAR€ 5€ MJMNOTJ 

(la vreme de necaz şi de întristare alcătuită de Sfanţul Nicolae Velimirovici) 



îMtâ&Ţt aluri de patimi mă împresoară; mare necaz şi strâmtorare îmi umplu sufletul o, întru-tot £ 
■if~ ^fâ^\^^ n ^ Maică, linişteşte sufletul meu cu pacea Fiului tău şi alungă deznădejdea şi 
BWf (S®v0g) întristarea sufletului meu cu harul Său. 






Potoleşte furtuna păcatelor mele care mă frig precum un vierme în foc şi stinge -i flăcările. 
Umple-mi inima de bucurie, Preacurată Maică şi împrăştie ceaţa nelegiuirilor mele de la faţa 
■frţjîf mea, căci acestea mă împresoară şi mă tulbură. 

Luminează-mă cu lumina Fiului tău. Sufletul meu se simte sfârşit; totul îmi este greu, chiar şi 



y rugăciunea. 



* Iată-mă, rece ca piatra. Buzele mele şoptesc o rugăciune, dar inima mea nu tresaltă. Necazurile 
îjj^f m-au împresurat de pretutindenea. 

Topeşte gheaţa din jurul sufletului meu şi încălzeşte-mi inima cu dragostea ta. Nu-mi pun nici o 
încredere în apărarea venită de la oameni, ci îngenunchez dinaintea ta, o, Prea Sfântă Maică şi 
p.j|r: Fecioară. Nu mă alunga de la faţa ta, ci primeşte rugăciunea robului tău. 

Tristeţea m-a cuprins. Nu mai pot răbda năvălirile diavolilor. Nu am nici o apărare; nici nu aflu 
loc de refugiu, om nenorocit ce sunt. Sunt pururea biruit în lupta aceasta şi nu am altă 
K mângâiere decât în tine, Preasfântă Maică. 



■ -j 






"4-i O, nădejde şi apărarea tututror credincioşilor, nu trece cu vederea rugăciunea mea. Amin. 

Prea Sfântă Maică a lui Hristos, Prea Curată, Prea Binecuvântată Maică a lui Dumnezeu, vezi 
v*\i cum satana mă izbeşte precum valurile mării lovesc corăbiile! 



El mă urmăreşte ziua şi mă tulbură noaptea. 
*\ Nu am pace - sufletul meu se pleacă - duhul meu se cutremură. 
M Grăbeşte, Prea slăvită Maică şi mă ajută! 

Roagă-L pe dulcele Domn Iisus Hristos să aibă milă de mine şi să-mi ierte păcatele pe care le-am 
w- săvârşit. O, Preasfântă Maică a Domnului nostru Iisus Hristos, bunătatea ta cea plină de iubire 
este nesfârşită şi este cel mai mare vrăjmaş al puterilor iadului. 






j^fc Chiar atunci când cel mai mare păcătos cade în străfundurile iadului, împins de forte diabolice, 
dacă acesta strigă către tine, tu eşti gata să-1 eliberezi din legăturile iadului. 
Slobozeşte-mă şi pe mine. Priveşte cum satana vrea să mă facă să mă împiedic şi să-mi 
zdrobească credinţa, dar eu îmi pun toată nădejdea în Domnul. 
Slavă ţie, ceea ce eşti mai cinstită decât Heruvimii şi mai mărită fără de asemănare decât 

raft Serafimii. Amin. 

*5 



ri/l- Psalmi:6,12, 16,17,19,21,22,24,26,27,29,30,33,37,39,41,53, 54,55,56,60,61,70,85,1 14,120,124,1 
^ 29,140,141,142 






Selecţie stihuri psalmi: 

Din FsaLMUL 2k 

ffi 1. Către Tine, Doamne, am ridicat sufletul meu, Dumnezeul meu. 

2. Spre Tine am nădăjduit, să nu fiu ruşinat în veac, nici să râdă de mine vrăjmaşii mei. 

3. Pentru că toţi cei ce Te aşteaptă pe Tine nu se vor ruşina; să se ruşineze toţi cei ce fac 
fărădelegi în deşert. 

15. Domnul este întărirea celor ce se tem de El, aşezământul Lui îl va arăta lor. 

16. Ochii mei sunt pururea spre Domnul că El va scoate din laţ picioarele mele. 

17. Caută spre mine şi mă miluieşte, că părăsit şi sărac sunt eu. 

18. Necazurile inimii mele s-au înmulţit; din nevoile mele scoate-mă. 

19. Vezi smerenia mea şi osteneala mea şi-mi iartă toate păcatele mele. 

20. Vezi pe vrăjmaşii mei că s-au înmulţit şi cu ură nedreaptă m-au urât. 

21. Păzeşte sufletul meu şi mă izbăveşte, ca să nu mă ruşinez că am nădăjduit în Tine. 

Din PsaLMUL 31 

4. Că ziua şi noaptea s-a îngreunat peste mine mâna Ta şi am căzut în suferinţă când ghimpele 
^jţ* Tău mă împungea. 

5. Păcatul meu l-am cunoscut şi fărădelegea mea n-am ascuns-o, împotriva mea. 

6. Zis-am: "Mărturisi-voi fărădelegea mea Domnului"; şi Tu ai iertat nelegiuirea păcatului meu. 

7. Pentru aceasta se va ruga către Tine tot cuviosul la vreme potrivită, iar potop de ape multe de ™if 
el nu se va apropia. 

8. Tu eşti scăparea mea din necazul ce mă cuprinde, bucuria mea; izbăveşte-mă de cei ce m-au 
înconjurat. 

r \ 11. Multe sunt bătăile păcătosului; iar pe cel ce nădăjduieşte în Domnul, mila îl va înconjura. 
* 12. Veseliţi-vă în Domnul şi vă bucuraţi, drepţilor, şi vă lăudaţi toţi cei drepţi la inimă. 



Din Psalmul 45 

1. Dumnezeu este scăparea şi puterea noastră, ajutor întru necazurile ce ne împresoară, 
iţ 2. Pentru aceasta nu ne vom teme când se va cutremura pământul şi se vor muta munţii în inima «Şf 



.- mărilor. 

i^f DlM PsaLHUL 50: 

12. Nu mă lepăda de la faţa Ta şi Duhul Tău cel sfânt nu-1 lua de la mine. 

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi. 

Din PsaLMUL 58 

„î?, 19. Iar eu voi lăuda puterea Ta şi mă voi bucura dimineaţa de mila Ta. 
§f 20. Că Te-ai făcut sprijinitorul meu şi scăparea mea în ziua necazului meu. 

21. Ajutorul meu eşti, ţie-Ţi voi cânta, că Tu, Dumnezeule, sprijinitorul meu eşti, Dumnezeul 
meu, mila mea. 

Din PsaLMUL 62: 

7. De mi-am adus aminte de Tine în aşternutul meu, în dimineţi am cugetat la Tine, că ai fost 
^4? ajutorul meu 

¥& ®' §* î n tru acoperământul aripilor Tale mă voi bucura. Lipitu-s-a sufletul meu de Tine şi pe mine 
".^\ m_a sprijinit dreapta Ta. 

SJÎK 9. Iar ei în deşert au căutat sufletul meu, intra-vor în cele mai de jos ale pământului; da-se-vor în 
■ir.-" mâinile săbiei, părţi vulpilor vor fi. 

"'4-V 10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat ■ 
SŞf S 111 " 8 ^ ce l° r ce grăiesc nedreptăţi. 
_- 

Din PsaLMUL 65: 

f* 7. Binecuvântaţi neamuri pe Dumnezeul nostru şi faceţi să se audă glasul laudei Lui, 

8. Care a dat sufletului meu viaţă şi n-a lăsat să se clatine picioarele mele. 

9. Că ne-ai cercetat pe noi, Dumnezeule, cu foc ne-ai lămurit pe noi, precum se lămureşte 
■if argintul. 

10. Prinsu-ne-ai pe noi în cursă; pus-ai necazuri pe umărul nostru; 

11. Ridicat-ai oameni pe capetele noastre, trecut-am prin foc şi prin apă şi ne-ai scos la odihnă 
jţi& 12. Intra- voi în casa Ta cu arderi de tot, împlini-voi ţie făgăduinţele mele, 

13. Pe care le-au rostit buzele mele şi le-a grăit gura mea, întru necazul meu. 

14. Arderi de tot grase voi aduce ţie, cu tămâie şi berbeci; îţi voi jertfi boi şi ţapi. 

15. Veniţi de auziţi toţi cei ce vă temeţi de Dumnezeu şi vă voi povesti câte a făcut El sufletului 
meu. 

16. Către Dânsul cu gura mea am strigat şi L-am lăudat cu gura mea. 

17. Nedreptate de am avut în inima mea să nu mă audă Domnul. 

18. Pentru aceasta m-a auzit Dumnezeu; luat-a aminte glasul rugăciunii mele. 

19. Binecuvântat este Dumnezeu, Care n-a depărtat rugăciunea mea şi mila Lui de la mine. £jf± 






Din PsaLMUL 67 



h- 1. Să se scoale Dumnezeu şi să se risipească vrăjmaşii Lui şi să fugă de la faţa Lui cei ce-L urăsc 
gjrs pe El. 2. Precum se stinge fumul, să se stingă; cum se topeşte ceara de faţa focului, aşa să piară 
păcătoşii de la faţa lui Dumnezeu, 
* 3. Iar drepţii să se bucure şi să se veselească înaintea lui Dumnezeu, să se desfăteze în veselie. 






Din PsaLMUL 68: 

1. Mântuieşte-mă, Dumnezeule, că au intrat ape până la sufletul meu. 

2. Afundatu-m-am în noroiul adâncului, care nu are fund; 

3. Intrat-am în adâncurile mării şi furtuna m-a potopit. 

4. Ostenit-am strigând, amorţit-a gâtlejul meu, slăbit-au ochii mei nădăjduind spre Dumnezeul 
meu. 

5. înmulţitu-s-au mai mult decât perii capului meu cei ce mă urăsc pe mine în zadar. 

6. întăritu-s-au vrăjmaşii mei, cei ce mă prigonesc pe nedrept; cele ce n-am răpit, pe acelea le-am 
plătit. 

7. Dumnezeule, Tu ai cunoscut nepriceperea mea şi greşelile mele de la Tine nu s-au ascuns. 

8. Să nu fie ruşinaţi, din pricina mea, cei ce Te aşteaptă pe Tine, Doamne, Doamne al puterilor, 
nici înfruntaţi pentru mine, cei ce Te caută pe Tine, Dumnezeul lui Israel. 

9. Că pentru Tine am suferit ocară, acoperit-a batjocura obrazul meu. 

15. Iar eu întru rugăciunea mea către Tine, Doamne, am strigat la timp bine-plăcut. 

16. Dumnezeule, întru mulţimea milei Tale auzi-mă, întru adevărul milei Tale. 

17. Mântuieşte-mă din noroi, ca să nu mă afund; izbăveşte-mă de cei ce mă urăsc şi din adâncul 
apelor, 

18. Ca să nu mă înece vâltoarea apei, nici să mă înghită adâncul, nici să-şi închidă peste mine 
adâncul gura lui. 

19. Auzi-mă, Doamne, că bună este mila Ta; după mulţimea îndurărilor Tale caută spre mine. 

20. Să nu-ţi întorci fala Ta de la credinciosul Tău, când mă necăjesc. Degrabă mă auzi. 

21. Ia aminte la sufletul meu şi-1 mântuieşte pe el; din mâinile vrăjmaşilor mei izbăveşte-mă, 

22. Că Tu cunoşti ocara mea şi ruşinea mea şi înfruntarea mea; 

23. înaintea Ta sunt toţi cei ce mă necăjesc. Zdrobit a fost sufletul meu de ocări şi necaz, 

28. Varsă peste ei urgia Ta şi mânia urgiei Tale să-i cuprindă pe ei; 

29. Facă-se curtea lor pustie şi în locaşurile lor să nu fie locuitori; 

30. Că pe care Tu l-ai bătut, ei l-au prigonit şi au înmulţit durerea rănilor lui. 

3 1 . Adaugă fărădelege la fărădelegea lor şi să nu intre întru dreptatea Ta; 

32. Şterşi să fie din cartea celor vii şi cu cei drepţi să nu se scrie. 

33. Sărac şi îndurerat sunt eu; mântuirea Ta, Dumnezeule, să mă sprijinească! 

34. Lăuda- voi numele Dumnezeului meu cu cântare şi-L voi preamări pe El cu laudă; 



* 

Din PsaLMUL 76 

l.Cu glasul meu către Domnul am strigat, cu glasul meu către Dumnezeu şi a căutat spre mine. 
2. în ziua necazului meu pe Dumnezeu am căutat; chiar şi noaptea mâinile mele stau întinse 
înaintea Lui şi n-am slăbit; sufletul n-a vrut să se mângâie. 

Din PsaLMUL 83 

lO.Apărătorul nostru, vezi Dumnezeule şi caută spre faţa unsului Tău! 

1 l.Că mai bună este o zi în curţile Tale decât mii. Ales-am a fi lepădat în casa lui Dumnezeu, mai 

bine, decât a locui în locaşurile păcătoşilor. 

12. Că mila şi adevărul iubeşte Domnul; Dumnezeu har şi slavă va da. Dumnezeu nu va lipsi de 

bunătăţi pe cei ce umblă întru nerăutate. 

13. Doamne al puterilor, fericit este omul cel ce nădăjduieşte întru Tine. 

Din PsaLMUL 87: 

1. Doamne, Dumnezeul mântuirii mele, ziua am strigat şi noaptea înaintea Ta. 

2. Să ajungă înaintea Ta rugăciunea mea; pleacă urechea Ta spre ruga mea, Doamne, 

3. Că s-a umplut de rele sufletul meu şi viaţa mea de iad s-a apropiat. 

7. Asupra mea s-a întărâtat mânia Ta şi toate valurile Tale le-ai adus spre mine. 

8. Depărtat-ai pe cunoscuţii mei de la mine, ajuns -am urâciune lor. 

9. închis am fost şi n-am putut ieşi. Ochii mei au slăbit de suferinţă. 

10. Strigat-am către Tine, Doamne, toată ziua, întins-am către Tine mâinile mele. 

14. Iar eu către Tine, Doamne, am strigat şi dimineaţa rugăciunea mea Te va întâmpina. 

15. Pentru ce Doamne, lepezi sufletul meu şi întorci faţa Ta de la mine? 

16. Sărac sunt eu şi în osteneli din tinereţile mele, înălţat am fost, dar m-am smerit şi m-am 
mâhnit. 

17. Peste mine au trecut mâniile Tale şi înfricoşările Tale m-au tulburat. 

18. înconjuratu-m-au ca apa toată ziua şi m-au cuprins deodată. 

19. Depărtat-ai de la mine pe prieten şi pe vecin, iar pe cunoscuţii mei de ticăloşia mea. 

Din PsaLMUL 91 

5. Cât s-au mărit lucrurile Tale, Doamne, adânci cu totul sunt gândurile Tale! 

6. Bărbatul nepriceput nu va cunoaşte şi cel neînţelegător nu va înţelege acestea, 

7. Când răsar păcătoşii ca iarba şi se ivesc toţi cei ce fac fărădelegea, 

8. Ca să piară în veacul veacului. Iar Tu, Preaînalt eşti în veac, Doamne. 

9. Că iată vrăjmaşii Tăi, Doamne, vor pieri şi se vor risipi toţi cei ce lucrează fărădelegea. 

10. şi se va înălţa puterea mea ca a inorogului şi bătrâneţile mele unse din belşug. 

11. Şi a privit ochiul meu către vrăjmaşii mei şi pe cei vicleni, ce se ridică împotriva mea, îi va 
auzi urechea mea. 

12. Dreptul ca finicul va înflori şi ca cedrul cel din Liban se va înmulţi. 
15. Drept este Domnul Dumnezeul nostru şi nu este nedreptate întru Dânsul. 

Din PsaLMUL 101: 

1. Doamne, auzi rugăciunea mea, şi strigarea mea la Tine să ajungă! 

2. Să nu întorci faţa Ta de la mine; în orice zi mă necăjesc, pleacă spre mine urechea Ta! 

3. în orice zi Te voi chema, degrabă auzi-mă! 

4. Că s-au stins ca fumul zilele mele şi oasele mele ca uscăciunea s-au făcut. 

5. Rănită este inima mea şi s-a uscat ca iarba; că am uitat să-mi mănânc pâinea mea. 

6. De glasul suspinului meu, osul meu s-a lipit de carnea mea. 

10. Că cenuşă am mâncat, în loc de pâine, şi băutura mea cu plângere am amestecat-o, 

11. Din pricina urgiei Tale şi a mâniei Tale; că ridicându-mă eu, m-ai surpat. 
18. Căutat-a spre rugăciunea celor smeriţi şi n-a dispreţuit cererea lor. 

Din PsaLMUL 102: 

8. îndurat şi milostiv este Domnul, îndelung-răbdător şi mult-milostiv. 

9. Nu până în sfârşit se va iuţi, nici în veac se va mânia. 

10. Nu după păcatele noastre a făcut nouă, nici după fărădelegile noastre a răsplătit nouă, 

1 1. Ci cât este departe cerul de pământ, atât este de mare mila Lui, spre cei ce se tem de El. 

12. Pe cât sunt de departe răsăriturile de la apusuri, depărtat-a de la noi fărădelegile noastre. 

13. în ce chip miluieşte tatăl pe fii, aşa a miluit Domnul pe cei ce se tem de El; 



j 



jjjă&j 14. Că El a cunoscut zidirea noastră, adusu-şi-a aminte că ţărână suntem. 

15. Omul ca iarba, zilele lui ca floarea câmpului; aşa va înflori. 

16. Că vânt a trecut peste el şi nu va mai fi şi nu se va mai cunoaşte încă locul său. 

17. Iar mila Domnului din veac în veac spre cei ce se tem de Dânsul, 

18. Şi dreptatea Lui spre fiii fiilor, spre cei ce păzesc legământul Lui 

19. Şi îşi aduc aminte de poruncile Lui, ca să le facă pe ele. Domnul în cer a gătit scaunul Său şi 
împărăţia Lui peste toţi stăpâneşte. 



Din FsaLMUL 117: 

5. în necaz am chemat pe Domnul şi m-a auzit şi m-a scos întru desfătare. 

6. Domnul este ajutorul meu, nu mă voi teme de ce-mi va face mie omul. 

7. Domnul este ajutorul meu şi eu voi privi cu bucurie pe vrăjmaşii mei. 

8. Mai bine este a Te încrede în Domnul, decât a Te încrede în om. 

9. Mai bine este a nădăjdui în Domnul, decât a nădăjdui în căpetenii. 

10. Toate neamurile m-au înconjurat şi în numele Domnului i-am înfrânt pe ei. 

11. înconjurând m-au înconjurat şi în numele Domnului i-am înfrânt pe ei. 

12. înconjuratu-m-au ca albinele fagurele, dar s-au stins ca focul de spini şi în numele Domnului 
i-am înfrânt pe ei. 

13. împingându-mă m-au împins să cad, dar Domnul m-a sprijinit. 

14. Tăria mea şi lauda mea este Domnul şi mi-a fost mie spre izbăvire. 

15. Glas de bucurie şi de izbăvire în corturile drepţilor: "Dreapta Domnului a făcut putere, 

16. Dreapta Domnului m-a înălţat, dreapta Domnului a făcut putere!" 

17. Nu voi muri, ci voi fi viu şi voi povesti lucrurile Domnului. 

18. Certând m-a certat Domnul, dar morţii nu m-a dat. 
21. Te voi lăuda, că m-ai auzit şi ai fost mie spre izbăvire. 



m 



Din Psalmul 137: 

7. De ajung la necaz, viază-mă! împotriva vrăjmaşilor mei ai întins mâna Ta şi m-a izbăvit 
dreapta Ta. 

!5 8. Domnul le va plăti lor pentru mine. Doamne, mila Ta este în veac; lucrurile mâinilor Tale nu le 
trece cu vederea. 



Din PsaLMUL \kk 

14. Domnul sprijină pe toţi cei ce cad şi îndreaptă pe toţi cei gârboviţi. 
J'. 15. Ochii tuturor spre Tine nădăjduiesc şi Tu le dai lor hrană la bună vreme. 
ţ* 18. Aproape este Domnul de toţi cei ce-L cheamă pe El, de toţi cei ce-L cheamă pe El întru 
>1f.-" adevăr. 

19. Voia celor ce se tem de El o va face şi rugăciunea lor o va auzi şi-i va mântui pe dânşii. 
Hif 20. Domnul păzeşte pe toţi cei ce-L iubesc pe El şi pe toţi păcătoşii îi va pierde. 



. -iâf - . -iâf - . -iif - . . -Jf - .. -iif - . -lâf - . -iâf - . -iif - . -iâf - . -iâf - . -iâf - . -iâf - . -iâf - . -Jf - . -Jf - . . -tif - .. -tMf - . -Jf - . -Jf - . -iâf - . -&f - 

<$£ DlN PsaLMUL 145: 

3. Nu vă încredeţi în cei puternici, în fiii oamenilor, în care nu este izbăvire. 

4. Ieşi-va duhul lor şi se vor întoarce în pământ. în ziua aceea vor pieri toate gândurile lor. 

5. Fericit cel ce are ajutor pe Dumnezeul lui Iacob, nădejdea lui, în Domnul Dumnezeul lui, 
■-*.-■ 6. Cel ce a făcut cerul şi pământul, marea şi toate cele din ele; Cel ce păzeşte adevărul în veac; 
*"*? 7. Cel ce face judecată celor năpăstuiţi, Cel ce dă hrană celor flămânzi. Domnul dezleagă pe cei 
jdjjî ferecaţi în obezi; 

^ 8. Domnul îndreaptă pe cei gârboviţi, Domnul înţelepţeşte orbii, Domnul iubeşte pe cei drepţi; 
SW 9. Domnul păzeşte pe cei străini; pe orfani şi pe văduvă va sprijini şi calea păcătoşilor o va 
gjjf.-- pierde. 

^ Din PsaLMUL 1^6: 

jjhrSţ 6. Domnul înalţă pe cei blânzi şi smereşte pe cei păcătoşi până la pământ. 

lV ^\ 10. Nu în puterea calului este voia Lui, nici în cel iute la picior bunăvoinţa Lui. 

+ m jJEf 11. Bunăvoinţa Domnului este în cei ce se tem de El şi în cei ce nădăjduiesc în mila Lui. 

Rugăciuni către Prea Sfânta Născătoare de DUMNEZEU la vreme de necaz şi de 

întristare 

Psalmi la vreme de necaz, suferinta,deznadejde 

